**REGULAMENTUL**

**CONCURSULUI NAŢIONAL DE ŞTIINŢĂ ŞI INGINERIE „MOLD SEF”, ediția a II-a**

*(Moldova Science and Engineering Fair)*

**CAPITOLUL I: Dispoziții generale**

**Art.1.** Concursul Naţional de Ştiinţă şi Inginerie „Mold SEF” (în continuare "Concursul") este organizat de către Ministerul Educației al Republicii Moldova, Intel Corporation şi Asociaţia Companiilor Private în domeniul IT din Moldova (în continuare "Organizatori")

**Art.2.** Regulamentul stabilește modul de organizare a Concursului, metodologia de desfășurare, criteriile și procedurile de evaluare a lucrărilor înaintate la Concurs, modul de prezentare a acestora, termenii de anunțare a rezultatelor Concursului, precum şi modalitățile de premiere.

**CAPITOLUL II: Scopul Concursului**

**Art.3.** Concursul îşi propune identificarea și dezvoltarea abilităților creative ale elevilor, precum și sporirea interesului pentru studiul matematicii, fizicii, informaticii, chimiei, biologiei și științelor naturale, științelor tehnice și de inginerie, crearea condițiilor pentru dezvoltarea intelectuală, susținerea copiilor dotați, inclusiv oferirea de asistență elevilor în orientarea profesională și educația continuă, popularizarea cunoștințelor științifice, creșterea competențelor pedagogice ale cadrelor didactice participante la Concurs, implementarea unor metode inovatoare și tehnologii educaționale în instituțiile de învățămînt din Republica Moldova.

 **CAPITOLUL III: Organizarea și desfășurarea Concursului**

**Art.4. Concursul este organizat pe mai multe categorii tematice:**

I. Ştiinţe (Chimie, Biologie, Geografie, Fizică, Managementul mediului şi al ecosistemelor, Matematică aplicată sau pe domeniile interdisciplinare ale ştiinţelor enumerate).

II. Ştiinţe aplicate (Inginerie mecanică, Energetică şi termotehnică, Electrotehnică şi electronică, Echipamente şi tehnologii de măsurare sau monitorizare, Reciclare, Economie).

III. Tehnologia informaţiei (Știinţa calculatoarelor, Algoritmi, Programare, Inteligenţă artificială, Navigarea şi comunicarea, Aplicaţii software)

**Art.5. Participarea la Concurs**

1. Concursul este destinat elevilor din diversele instituţii de învăţămînt din Republica Moldova.
2. Concursul se desfășoară în limbile română, rusă şi engleză.
3. Sunt invitaţi să participe la Concurs elevii claselor a IX-a – a XII-a, care au realizat în ultima perioadă un proiect sau un studiu din domeniul creativităţii ştiinţifice şi tehnice, a inovării sau inventicii.
4. Vîrsta limită a participanţilor la Concurs este de 20 ani împliniţi nu mai tîrziu de 01.05.2014.

**Art.6. Inscrierea la Concurs**

1. Fiecare lucrare participantă trebuie să fie însoţită de un formular de înscriere (Anexa 1) trimisă anticipat organizatorilor (conform orarului Concursului) on-line pe adresa **isef.ict.md** sau la adresa e-mail **angela.prisacaru@edu.md**. Rezumatul trebuie să includă scopul și metodele ce stau la baza lucrării, informaţii referitoare la realizarea lucrării, concluzii, alte elemente ce sînt reprezentative pentru lucrare. Se va preciza: categoria la care este înaintată lucrarea, autorii şi instituţia reprezentată. (Anexa 2).
2. Organizatorii vor confirma primirea formularului. În cazul în care solicitantul nu primește confirmarea, el este rugat să contacteze organizatorii Concursului.

**Art.7. Conţinutul proiectelor şi cerinţele faţă de participanţii la Concurs**

1. Fiecare elev poate trimite doar o singură lucrare bazată pe un studiu, început cu cu cel mult 12 luni înainte de data competiţiei.
2. Sunt acceptate doar lucrări finalizate în ultimul an. Sunt acceptate şi lucrări mai vechi, dar perfecţionate în ultimul an cu specificarea elementelor suplimentare aduse.
3. Deşi Concursul încurajează iniţiativele individuale, în concurs sunt acceptate şi proiecte elaborate în echipă.
4. Echipele pot avea cel mult 2 membri.
5. Proiectele în echipa sunt evaluate separat, raportat la numărul de autori şi aportul fiecăruia din ei.
6. Fiecare echipă va trebui să-şi aleagă un lider, care va coordona munca şi va avea rolul de reprezentant. Produsul final trebuie să reflecte eforturile tuturor membrilor echipei.
7. Coordonatorul care a sprijinit tînărul/echipa în realizarea proiectului trebuie să deţină competenţe în domeniul de studiu, sau în domenii conexe, coordonînd în special etapele necesare a fi parcurse pentru realizarea proiectului. El poate fi un cadru didactic din unitatea de învăţămînt reprezentată, un părinte, un cadru didactic universitar sau un cercetător din laboratorul în care a lucrat tînărul.
8. Îndrumătorul lucrării trebuie să se asigure că experimentul a fost făcut respectînd legislaţia naţională şi internaţională, precum şi prezentul regulament. El va semna formularul de înscriere în concurs.
9. Îndrumătorul lucrării trebuie să asigure eligibilitatea proiectului pentru înscrierea lui în concurs.
10. Un proiect de cercetare poate fi preluat ca idee din lucrările oamenilor de ştiinţă profesionişti, dar lucrarea finală prezentată de elev/echipă trebuie să conţină doar aportul personal la proiect.

**Art.8. Desfăşurarea Concursului**

1. Masa şi cazarea sînt asigurate de organizatori. Organizatorii asigură condiţii de participare pentru fiecare participant şi un însoţitor, corespunzător fiecărui proiect intrat în concurs. Orice persoană sosită în plus la un proiect va suporta din fonduri proprii cheltuielile de cazare şi masă.
2. Organizatorii nu asigură fonduri pentru deplasarea echipelor sau pentru transportul exponatelor.
3. Direcțiile Generale de învățămînt, tineret şi sport din raion/municipiu vor asigura cheltuielile legate de deplasarea elevilor participanți la Concurs, a exponatelor, precum și a profesorului-însoțitor.
4. Concursul se va desfăşura în 3 zile:

Prima zi: - a doua jumătate a zilei - festivitatea de deschidere, amenajarea standurilor de către participanţi și vizitarea lor de către public/ participanţi;

A doua zi: - toată ziua - jurizarea (în pavilion au acces doar elevii şi juriul)

A treia zi: - prima jumătate a zilei – festivitatea de premiere, plecarea participanților.

e) Informaţiile cu privire la locul de desfăşurare al Concursului, precum şi locul cazării le puteţi găsi pe adresa **isef.ict.md**

**CAPITOLUL III: Elemente de etică şi deontologie**

**Art.9.** Frauda ştiinţifică şi comportamentul imoral nu sunt acceptate la niciun nivel al realizării proiectului sau al competiţiei. Acest lucru include: plagierea, folosirea sau prezentarea lucrării altor colegi ca fiind proiectele proprii.

**Art.10.** Proiectele pentru care se dovedeşte frauda vor fi eliminate din competiţie, iar intenţia de fraudare va fi comunicată mediului educaţional şi ştiinţific.

**CAPITOLUL IV: Cerinţe obligatorii**

**Art.11.** Participarea la concurs presupune acceptarea deplină a regulilor: :

1. Toate proiectele trebuie să respecte elementele de etică prezentate mai sus.
2. Este interzisă introducerea agenţilor patogeni, substanţelor chimice toxice sau a altor substanţe periculoase în zona expoziţională.
3. Exponatele trebuie să respecte cerinţele de expunere şi siguranţă prezentate în prezentul Regulament.
4. Este responsabilitatea fiecărui coordonator să verifice cerinţele şi restricţiile concursului.
5. Se cere respectarea orarului şi a programului manifestării precum şi a condiţiilor de înscriere.

**Art.12. Prezentarea lucrării la concurs**

1. Lucrarea va putea fi prezentată ca exponat şi/sau poster (Anexa 3)
2. *Exponatul*

Dimensiunile maximale ale exponatului (model, machetă):

* Adîncime: 76 cm (din faţă în spate);
* Lăţime: 122 cm (lateral);
* Înălţime: 274 cm (de jos în sus).
1. Exponatul poate conţine tehnică de calcul inclusă în model sau pentru prezentarea unor elemente grafice referitoare la proiect (fotografii, filme, grafice, simulări, modelări, etc.)
2. Modelului se atașează dosare şi notiţie referitoare la testările sau constatările făcute în cadrul experimentelor.
3. *Prezentarea grafică*

Mărimea maximă a posterului 80 x 120 cm. Posterele vor fi vizibile, se vor referi strict la proiect şi se vor expune pe verticală.

**Art.13. Calendarul Concursului**

1. Datele cu privire la perioada şi modalitatea de înscriere a participanţilor, confirmarea participării în concurs, afişarea listei participanţilor şi perioada desfăşurării concursului sînt stabilite de Ministerul educaţiei şi pot fi accesate pe site-ul Ministerului educaţiei sau pe cel al concursului: isef.ict.md .

**CAPITOLUL V: Jurizare şi premiere**

**Art.14.** Aprobarea participării la concurs, realizată în baza Fişei de înscriere, se face de către un colectiv format din reprezentanţi ai fiecăreia din instituţiile organizatoare.

**Art.15.** Componenţa juriului va fi formată din profesori universitari, doctori în ştiinţe tehnice, coordonatori de concurs

**Art.16.** Premiile concursului se vor acorda pe categorii tematice şi de vîrstă şi vor fi popularizate în mass-media.

**Art.17**. Organizatorii vor încerca să atragă sponsori pentru acordarea de premii speciale.

**Art.18.** Cele mai bune lucrări din secţiunea individuală şi un proiect de echipă pot fi propuse de juriu pentru implementare în mediul economic sau pentru participare la alte competiţii naţionale şi internaţionale.

**Art.19.** Criteriile de jurizare vor ţine cont de:

1. Activitatea propriu zisă a tînărului în proiectul prezentat;
2. Respectarea rigorilor ştiinţifice şi/sau matematice specifice vîrstei sale;
3. Importanţa şi relevanţa proiectului în domeniu;
4. Nivelul de aprofundare a temei;
5. Nivelul de noutate al proiectului prezentat;
6. Designul şi activitatea tînărului în scopul atingerii obiectivelor proiectului.

**Art.20.** Jurizarea se va face prin discuţii individuale cu autorul proiectului timp de cel mult10 minute.

**Art.21.** Nu sunt relevante: prezentările învățate pe de rost, nivelul la care s-a ajuns în dezvoltarea proiectului.

**Art.22.** La discuțiile individuale nu este permisă prezența coordonatorilor de proiect sau a altor persoane, decît autorii proiectului.

**Art.23.** Discuţiile dintre juriu şi participanţi vor urmări:

1. Nivelul de implicare al altor persoane în realizarea proiectului;
2. Dezvoltarea ulterioara a proiectului;
3. Importanţa problemelor practice rezolvate la tema prezentată;
4. Ingeniozitatea specifică vîrstei, în rezolvarea temei;
5. Rolul tînărului în proiect;
6. Modul de înţelegere a problematicii abordate în proiectul prezentat;
7. Modul de evaluare şi experimentare a ideii.

**Art.24.** Punctajul maxim oferit de fiecare membru al juriului va fi de 100 puncte împărţite astfel:

1. Aplicabilitate - max. 30p.
2. Creativitate – max. 20 p.
3. Abordarea ştiinţifică a tematicii proiectului – max. 20 p.
4. Complexitatea abordării studiului ce a dus la realizarea temei, rigurozitatea – max. 10 p.
5. Actualitatea – max. 10 p.
6. Claritatea prezentării proiectului (vizual şi oral) – max. 10 p.

**Art.25.** Se vor oferi locurile I, II și III pentru fiecare categorie în parte. Cîștigătorii Concursului vor primi premii.

**Art.26.** Comitetul organizatoric, în urma unui consurs de selecţie al finaliştilor, va desemna pînă la 3 proiecte pentru participarea la Concursul Internațional Intel ISEF, conform următoarelor criterii:

1. aplicabilitate în viața economică/socială
2. abilități de prezentare, inclusiv în limba engleză.

Concursul Internațional Intel ISEF se desfășoară în luna mai, în SUA. Pentru detalii referitor la etapa internațională a Concrursului Intel ISEF puteți accesa <http://student.societyforscience.org/intel-isef>

1. **ORGANIZATORII CONCURSULUI:**
2. **Intel Corp (UK) Ltd.**
3. Business Center ”Mikom Palace” 27T, Dehtyarivska Str., 04119, Kiev, Ukraine
4. **Krzysztof Jonak**, Intel Regional Manager in Moldova, Belarus and Ukraine
5. tel: +380(44)4906411
6. e-mail: krzysztof.jonac@intel.com
7. **Ministerul Educaţiei al Republicii Moldova**
8. str. Piaţa Marii Adunări Naţionale 1,
9. Responsabili: Angela Prisăcaru
10. tel. (022)-233678
11. e-mail: angela.prisacaru@edu.md
12. **Asociaţia Companiilor Private în domeniul IT, Moldova**
13. Maria Cibotari 28, of 1B, MD-2012,
14. Executiv Director - Ana Chiriţa
15. tel:+373 22 887 000, fax:+373 22 887 001,
16. [www.ict.md](http://www.ict.md/)

**Anexa 1**

**CONCURSUL NAŢIONAL DE ŞTIINŢĂ ŞI INGINERIE „Mold SEF ”, ediţia a II-a**

**FORMULAR DE ÎNSCRIERE – pagina 1 (pentru coordonator)**

*Vă rugăm să completaţi cu atenţie toate cîmpurile*

|  |  |
| --- | --- |
| **Denumirea temei:****Numele autorului / autorilor:****Numele coordonatorului:****Gradul științific/didactic, funcția:****Instituţia reprezentată:** | **Categoria tematică**:* I. Ştiinţe
* II. Ştiinţe aplicate
* III. Tehnologia informaţiei
 |
| **AVIZ (nu depăşiţi spaţiul alocat):** | **Tip proiect:*** I. individual
* E. în echipă

**Este continuarea unui proiect anterior?*** NU
* DA

**De unde ati aflat de concurs?*** Internet
* Prieteni
* Publicaţii
* altele

**Ce credeţi despre concurs?*** Perioada de organizare nu este bună
* Regulamentul ar trebui modificat
* Ar trebui modificate categoriile
* Ar trebui popu-larizat mai mult
 |
| **Datele de contact ale coordonatorului de proiect:**Adresă poştală:Locul de lucru: | Telefon:E-mail: |
| **Coordonatorul proiectului certifică prin prezenta că declaraţiile şi informaţiile de mai sus sunt corecte, că s-a luat act de prevederile Regulamentului oncursului, şi că se intenţionează participarea la Concursul naţional de ştiinţă şi inginerie „Mold SEF” - 2014** | Semnătura:Data: |

|  |
| --- |
| **FORMULAR DE ÎNSCRIERE – pagina 2 (pentru tînărul participant)** |
| **Datele autorilor:**

|  |  |
| --- | --- |
| * + - 1. **Nume, prenume:**

**Data nașterii:****Clasa:** **Adresa dom.:****Tel.:** **e-mail:****Instituția:** | * + - 1. **Nume, prenume:**

**Data nașterii:****Clasa:** **Adresa dom.:****Tel.:** **e-mail:****Instituția:** |

 | 1. **Nume, prenume:**

**Data nașterii:****Clasa:** **Adresa dom.:****Tel.:** **e-mail:****Instituția:** |
| **Informații despre proiect:****Cum ți-a venit ideea:** | **Ce consideri ca e mai important**:* Că ai abordat această temă?
* Că lucrînd la ea ai o preocupare?
* Că ai ocazia să te implici într-o activitate aplicativă?
 |
| **Care au fost etapele parcurse pînă s-a ajuns la acest nivel al lucrării:** | **Care a fost principala sursă de informare?*** Internetul?
* Cărţile de specialitate?
* Profesorii sau alţi specialişti
* Emisiuni televizate
* Reviste de specialitate sau prospecte de produse
 |
| **Unde a fost necesar să fii ajutat:** | **Ce consideri ca e mai important**:* Inovarea?
* Inventica?
* Realizarea unui produs util?
* Descoperirea unui fenomen nou?
* Explicarea unui fenomen existent
 |
| **Cum consideri, care sunt principalele contribuţii ale tale la acest proiect:** | Semnături:Data: |
| **Nivelul de cunoastere a limbii engleza (începător, intermediar, avansat)** |  |
| **Posesia pasaportului strain ( nu este obligatoriu, dar e nevoie pentru organizatori sa cunoasca în cazul selectării pentru concursul internaţional)** |  |

**Anexa 2**

**Rezumatul**

***Important:*** *Volumul rezumatului nu trebuie să depășească 2 pagini format A4 (nu mai mult de 1 Mb, font Times New Roman, mărimea 12); imaginile și alte prezentări grafice, precum și fotografiile se anexează la rezumat separat. Volumul sumar al materialelor suplimentare – nu mai mult de 1Mb. Rezumatul va fi trimis prin poșta electronică la sau după înregistrare.*

* + - 1. Rezumatul trebuie să conțină:
* Categoria tematică.
* Denumirea instituției de învățămînt de la care este prezentat proiectul.
* Adresa poștală, telefonul instituției de învățămînt.
* Denumirea temei proiectului.
* Numele, prenumele autorului/autorilor.
* Clasa.
* Adresa poștală, telefonul, e-mail-ul autorului/ autorilor de proiect.
* Numele, prenumele, funcția și locul de lucru a coordonatorului de proiect.
* Textul rezumatului ; lista bibliografică se indică în textul rezumatului, la Bibliografie.
	+ - 1. Textul rezumatului prezintă o descriere scurtă a lucrului realizat și va conține informația:
* Scopul cercetării
* Actualitatea cercetării și posibilitatea utilizării ei (explicați valoarea ei științifică și practică)
* Descrierea metodelor utilizate (metode de cercetare, echipamente de cercetare și prelucrare a datelor utilizate în proiect)
* Analiza datelor obținute (formulați rezultatele de bază obținute, determinați valoarea ei practico-științifică și specificați de ce rezultatele obținute sînt mai bune decît cele existente)
* Literatura utilizată
	+ - 1. Format: A4, orientare verticală

**Anexa 3**

**Cerințe de formatare a standului**

Fiecărui proiect i se alocă un stand aparte, format din suport pentru plasarea posterelor, masă și scaune (după numărul de autori). Proiectul este prezentat pe postere de format A0 sau pe 2 foi de format A1, amplasate orizontal unul sub altul.

Denumirea lucrării

Foaia nr.1

Foaia nr.2

Poster

 Schema standului Amplasarea foilor de format A1 pe poster

Pe stand trebuie să fie prezentate următoarele materiale tipărite:

1. Rezumatul lucrării.

2.Textul integral al lucrării.

3. Planul de cercetare.

4. Jurnalul de evidență a lucrului din laborator (la dorinţă).

5. Alte materiale tipărite ce ilustrează conținutul lucrării.

**ATENŢIONĂRI ! În cadrul standului prezentat se interzic a fi folosite:**

1. Organisme vii;
2. Elemente de ţesut viu sau fluide ale corpului uman sau animal (sînge, urină, etc.);
3. Materiale chimice periculoase sau puternic mirositoare;
4. Substanţe sau dispozitivele periculoase(otravă, droguri, arme, muniţii, dispozitive ascuţite, cu risc de spargere, substanţe inflamabile, lasere neprotejate, generatoare şi surse de radiaţie ionizantă, de ultraviolete sau infrasunete, flacără deschisă);
5. Aparate cu risc în exploatare – pentru concurent sau pentru public (de exemplu baterii deteriorate, surse de tensiune sau condensatori cu tensiune periculoasă şi cu bornele neizolate etc.)
6. Premiile, medaliile obţinute anterior de către concurent, carduri bancare, steaguri, logo-uri de firma sau instituţii (cu excepţia instituţiei reprezentată), contracte şi/sau aprobări (grafice sau scrise) cu excepţia cazului în care acestea sunt incluse integral în proiect;
7. Fotografii sau reprezentări vizuale descriind animale în tehnici chirurgicale, disecţii, necropsii sau alte proceduri de laborator;
8. Conexiunea activă la Internet sau e-mail ca parte a proiectului sau în operarea proiectului.

Este interzisă demonstrarea oricăror experimente cu utilizarea substanțelor chimice, a focului deschis.

Orice amplasare a dispozitivelor pe stand este coordonată cu Comitetul organizatoric.

În cazul în care este necesară utilizarea calculatorului pentru prezentarea proiectului, lista de programe necesare și dispozitive speciale trebuie coordonată cu Comitetul organizatoric.

În timpul prezentării proiectului, autorii trebuie să fie prezenți lîngă standurile lor pentru a putea discuta cu membrii Juriului.